ועדת העבודה, הרווחה והבריאות, כנסת 17, פרוטוקול מספר 483, 2008-07-08 12:25

יצחק גלנטי: אני פותח את הישיבה.

יצחק גלנטי: אנחנו עוברים לנושא הבא: תקנות הביטוח הלאומי (מתנדבים)(תיקון), התשס"ח-2008, וזה במסגרת דיון של יום החברה האזרחית בכנסת.

יצחק גלנטי: אבקש מחבר הכנסת אורלב לשאת את דברו ברבים.

זבולון אורלב: ראשית כל, אני מודה ליו"ר שקבע את מועד הדיון בסוגיית תקנות הביטוח הלאומי (מתנדבים) ותחומי חוק הסביבה של הגנת הטבע והגנת חיות הבר היום.

זבולון אורלב: היום אנחנו מציינים את יום החברה האזרחית בכנסת.

זבולון אורלב: כל 30 אלף הארגונים על 360 אלף העובדים שלהם, שתורמים תרומה מכרעת למדינת ישראל, ואנחנו מקיימים היום שורה ארוכה של דיונים בוועדות הכנסת.

זבולון אורלב: אני בא מוועדת הכספים ובשעה 13:00 תשב השדולה עם יו"ר הכנסת ותיחתם אמנה בין החברה האזרחית לבין הכנסת.

זבולון אורלב: בישיבה הקודמת הבענו את מורת רוחנו על כך שהתקנות האלה מחריגות את המתנדבים באיכות הסביבה, שמירת הטבע והגנה על חיות הבר ומפלות לרעה לעומת ייתר המגזרים וייתר התקנות שקשורות בביטוח מתנדבים.

זבולון אורלב: אני קיבלתי על עצמי לקיים הידברות.

זבולון אורלב: ההידברות הזאת לא הוסיפה ולא יכולתי לשכנע את הנוגעים בדבר לרדת מהתנאי הזה, למרות שהשקעתי בכך מאמץ.

זבולון אורלב: השאלה כרגע היא האם כשנדע שאנחנו רוצים את הטוב ביותר לא נסתפק בטוב ואני לא יודע מתי זה יהיה, האם הכל או לא כלום?

זבולון אורלב: הואיל ואני חושב שצריך להשיג בכל פעם את הדבר האפשרי, גם אם האפשרי לא מושלם, בעיניי התקנות האלה אינן מושלמות אבל במציאות הנוכחית אני אמליץ בפני היו"ר ובפני חברי הכנסת, כמי שיזם את התקנות האלה, לאשר את התקנות ולא להשאיר את התיקון הזה כמות שהוא.

זבולון אורלב: אני מקווה שברבות הזמן, הואיל ובין כה וכה אנחנו שוקלים להוסיף תקנות נוספות, אנחנו עושים כרגע סריקה עם החברה האזרחית על תחומים נוספים שנשכחו, ומשום כך, אנחנו נקיים דיונים יותר מעמידים עם שר הרווחה והביטוח הלאומי ובאותה הזדמנות נעשה סדר גם בענין הזה.

זבולון אורלב: קיבלתי הערה אחת מהקרן הקיימת, ואני עדין לא מבין האם מעמדכם הוא כמו משרד ממשלתי לצורך הענין.

קריאה: לא תמיד, הוא נחות יותר.

זבולון אורלב: הואיל וכאן בתקנות כתוב: על פי הפנייה מאת משרד ממשלתי, המוסד, רשות מקומית, הסתדרות ציונית עולמית או הסוכנות היהודית לארץ ישראל, ואני מבין שהואיל ולא כללו כאן גם את הקרן הקיימת, אני מציע, ואני לא חושב שצריכה להיות התנגדות לכך, שתתווסף גם הקרן הקיימת כי היא חלק בלתי נפרד מהמוסדות הלאומיים.

קריאה: זה מחייב תיקון בחקיקה ראשית.

זבולון אורלב: אז אני אתקן את החקיקה הראשית.

זבולון אורלב: תאמרי ליועץ המשפטי של הקרן הקיימת לבוא בדברים עם הביטוח הלאומי ולהציע נוסח ואנחנו נתקן.

זבולון אורלב: אין לזה שום סיבה בעולם, זאת תקלת לשון גרידא, ובעיקר בתחום שלנו הקרן הקיימת לישראל מאוד משמעותית בהפעלת המתנדבים ואין שום סיבה להפלות אותה.

זבולון אורלב: במצב הנוכחי, אני ממליץ בפני היו"ר לאשר את התקנות האלה.

יצחק גלנטי: תודה רבה.

יצחק גלנטי: אבקש לשמוע את פרופסור דב גולדברגר.

דב גולדברגר: תודה רבה על האפשרות שלנו להופיע גם בוועדה הזאת.

דב גולדברגר: אני יו"ר מנהיגות אזרחית, שהוא ארגון הגג של העמותות ואני מתנדב.

דב גולדברגר: אני מתנדב בארגון הזה ויו"ר של ארגון הגג של כל העמותות והמנכ"לים.

דב גולדברגר: אני רוצה לומר משהו כללי על ההתנדבות: אנחנו נוטים ויש לנו בחברה הישראלית נטייה לראות תמיד את הדברים הרעים והלא יפים, והשחורים.

דב גולדברגר: היום אנחנו באים להציג פה או לעסוק בנושא שלדעתי משקף את הפן היפה של החברה הישראלית וזה נושא ההתנדבות.

דב גולדברגר: הרבה מאוד אנשים, ולשמחתי בשנים האחרונות על פי כל המחקרים, יש גם הרבה מאוד צעירים מתנדבים.

דב גולדברגר: פעם היתה נטייה לראות שאת ההתנדבות עושים פנסיונרים שכבר אין להם עיסוק ורק הם מתנדבים, ואנחנו שמחים מאוד לראות שהרבה מאוד בני נוער, הרבה מאוד צעירים והרבה מאוד אנשים בשנים הקשות שלהם, שאז הם לומדים או עובדים בעבודה קשה, מוצאים זמן להתנדבות.

דב גולדברגר: אני חושב שזה בהחלט דבר ראוי לציון.

דב גולדברגר: יש חשיבות עצומה להתנדבות, מעבר למה שהמדינה עושה, מעבר לכל עובדי המדינה והעיריות.

דב גולדברגר: העובדה שיש אנשים שעושים זאת בהתנדבות חשובה לנתרם.

דב גולדברגר: הוא מרגיש אחרת כאשר בבית החולים יושב לידו מתנדב שבא לעודד ולדבר אתו, וזו תרומה עצומה למי שזקוק, בעיקר בנושאי רווחה, חינוך ובריאות, והיא גם חשובה מאוד לתורם.

דב גולדברגר: יש חשיבות עצומה לתורם שיודע שהוא חייב להקדיש מזמנו, מכישרונו, מכספו לאחרים.

דב גולדברגר: אני רוצה לומר 4 אקסיומות בנושא ההתנדבות: 1.

דב גולדברגר: כל אחד יכול להתנדב.

דב גולדברגר: אין דבר כזה שיש מישהו שאומר שאין לו במה להתנדב.

דב גולדברגר: אפשר לתרום כישרון, אפשר לתרום זמן, אפשר לתרום כסף.

דב גולדברגר: אין מצב כזה שמישהו לא יכול לתרום משהו.

דב גולדברגר: 2.

דב גולדברגר: בכל גיל אפשר לתרום.

דב גולדברגר: יש להתחיל להרגיל ילדים, כמו שמחנכים אותם לערכים אחרים, יש להרגיל אותם להתנדב מגיל צעיר מאוד, בין אם זה בגן, בין אם זה לקחת אחריות על הסביבה הקרובה.

דב גולדברגר: אפשר לעשות התנדבות וכשאתה מרגיל את עצמך בגיל צעיר, גם כשתהיה מבוגר תעשה אותם.

דב גולדברגר: 3.

דב גולדברגר: הדבר הבעייתי ביותר, אני קורא לזה "חובה להתנדב".

דב גולדברגר: לכאורה יש בזה סתירה כשאתה אומר "חובה להתנדב" כי או שזה להתנדב או שזאת חובה.

דב גולדברגר: אני נזכר בימים שהייתי משנה למנכ"ל משרד החינוך והתחלנו את פרויקט "מחויבות אישית".

דב גולדברגר: בתיכון כל תלמיד חייב לעשות פעולת התנדבות, וזה נקרא "מחויבות אישית".

דב גולדברגר: אמרו לנו שאם זאת התנדבות זאת לא מחויבות.

דב גולדברגר: אמרנו שחייבים להתנדב, כמו שהוא חייב לעשות שיעורים וללמוד, הוא חייב לשמור על ערכים מסוימים וגם להתנדבות צריך לחנך, ואני אומר לכם שמה שההתנדבות עושה לבני נוער, הרבה אנשים קבעו את הקריירה שלהם בעתיד על פי נושא ההתנדבות שלהם.

דב גולדברגר: הם המשיכו ללמוד במקצועות שהם התנדבו והמשיכו להתנדב גם לאחר סיום התיכון.

דב גולדברגר: לכן, יש חשיבות עצומה לענין.

דב גולדברגר: 4.

דב גולדברגר: הדוגמה האישית – ברגע שההורים והמורים והמבוגרים ישמשו דוגמה אישית כמתנדבים, גם הילדים שלהם יגדלו וידעו שזה בית שמתנדבים ועוזרים ונותנים צדקה, וגם הצעירים יתחנכו, כאשר הם יקימו את המשפחות שלהם, להיות מתנדבים.

דב גולדברגר: תראו, ניהול ההתנדבות היום הפך להיות מקצוע.

דב גולדברגר: זה לא דבר שאפשר לעשות אותו כלאחר יד.

דב גולדברגר: זה דבר שדורש הכשרה, דורש לימודים, דורש יידע, משום שאנחנו מדברים על ארגונים שמפעילים הרבה מאוד מתנדבים.

דב גולדברגר: היינו בוועדת הכספים והזכירו את ארגון "יד שרה", שיש בו בסך הכל עשרות עובדים בשכר ו-6000 מתנדבים.

דב גולדברגר: להפעיל מערך כזה של מתנדבים דורש יידע - -

זבולון אורלב: שנותנים שירות ל-400 אלף איש בשנה.

דב גולדברגר: נכון.

דב גולדברגר: לכן, הנושא של ניהול ההתנדבות, ויושב פה מולי דוקטור מייק נפתלי, שאחת ההתמחויות שלו זה ללמד באקדמיה את ניהול ההתנדבות.

דב גולדברגר: נושא ההתנדבות הוא נושא קשה, צריך ללמוד איך מגייסים מתנדבים, איך מתחזקים מתנדבים, איך נפרדים ממתנדבים, זה נושא קשה.

דב גולדברגר: מאחר ויש גידול עצום במתנדבים ויש שינוי, אנחנו צריכים להתמודד גם בחקיקה ולשם זה אנחנו כאן.

דב גולדברגר: צריכים לעשות שינויים שיתאימו לגידול ולמה שקורה בנושא ההתנדבות.

דב גולדברגר: אנחנו כתבנו לכם בדף שהכנו לכם שאנחנו מבקשים שתהיה ועדה משותפת עם הביטוח הלאומי ואתכם, כדי לטפל בתקלות שישנן היום בנושא.

דב גולדברגר: אני לא נכנס לדבר על נושא החקיקה, יושבת משמאלי עורכת הדין נאווה בן מאיר, שתציג את נושאי החקיקה עצמם.

דב גולדברגר: אני רציתי לתת תמונת מבוא לענין ולומר שבגלל ההיקפים, בגלל החשיבות, בגלל הגודל, חייבים להתמודד מידית עם השינוי.

יצחק גלנטי: תודה רבה.

יצחק גלנטי: גברתי, לפני שתציגי את הדברים כפי שהם נראים מהבחינה המשפטית, הייתי מבקש את המשרד להגנת הסביבה לומר את דברו.

נעמה שחל: אני מהלשכה המשפטית.

נעמה שחל: בהתייחס לתקנות אנחנו תומכים כמובן - -

זבולון אורלב: אדוני, סליחה.

זבולון אורלב: אני מציע שקודם נגמור עם התקנות.

זבולון אורלב: לפי דעתי יש שני אנשים שיקבלו רשות דיבור בענין התקנות ונגמור.

נעמה שחל: אני כמובן מתייחסת לענין התקנות.

נעמה שחל: אנחנו כמובן תומכים ברוח התקנות, ומעוניינים לתמוך במתנדבים שמתנדבים בנושא הסביבתי.

נעמה שחל: ההערה היחידה שיש לנו לענין הנוסח, והיא מאוד קטנה, זה להחליף את "הגנה על חיות בר" ב"הגנה על בעלי החיים".

נעמה שחל: זאת הערה שלהערכתי מקובלת גם על אנשי הביטוח הלאומי.

אורנה גייל: בסדר גמור.

יצחק גלנטי: זה לא רק חיות בר אלא חיות בכלל.

נעמה שחל: אנחנו מעודדים את התהליך ונשמח אם התקנות יעברו.

יצחק גלנטי: אין פה נציג של משרד המשפטים?

יצחק גלנטי: כנראה שזה מקובל עליהם.

יצחק גלנטי: אבקש לשמוע את נציג משרד האוצר, יש נציגות?

דב בארי: אחזור על מה שאמרתי בדיון הקודם שהתקיים פה לפני 3 שבועות:

דב בארי: למשרד האוצר יש חשש לפתוח את התקנות בצורה כזאת גורפת.

קריאה: יש לך בעיה עם הנוסח הקיים?

דב ארי: יש לי בעיה, ואם היתה לי אפשרות לשנות את הנוסח הייתי מסתייג מהגוף הציבורי ומשאיר רק את הענין הממשלתי בתוך הענין.

יצחק גלנטי: תודה רבה.

יצחק גלנטי: אבקש לשמוע את נציג משרד הרווחה.

דוד כנפו: אני מנהל האגף לתפקידים מיוחדים וממונה על היחידה להתנדבות במשרד הרווחה.

דוד כנפו: אני רוצה לומר שהנושא של איכות הסביבה והגנה על החיות זה נושא שכל השנים היה מוגבל על ידינו.

דוד כנפו: אנחנו מרכזים את כל המידע למתנדבים עבור הרישומים של הביטוח הלאומי, גם באמצעות הרשויות המקומיות, בהן אנחנו מפעילים ב-115 רשויות מקומיות יחידות התנדבות שבהן אפשר להירשם ולרשום את המתנדבים.

דוד כנפו: הנושא של איכות הסביבה היה בעייתי בכך שאנשים יתנדבו ולא יהיה להם כיסוי בביטוח לאומי.

דוד כנפו: הגיע הזמן לתקן את התקנות האלה אבל יש עוד דברים שצריכים לתקן בחוק ובתקנות, וצריך לקיים דיון בוועדה או שיהיה צוות שיגבש את ההצעות.

יצחק גלנטי: תודה.

יצחק גלנטי: מאחר ויש לי בקשה מחבר הכנסת אורלב, שמוגבל בזמנו.

יצחק גלנטי: ..

אלמוג חכמון: אני מרשות הטבע והגנים.

אלמוג חכמון: אנחנו מברכים על כל הרעיון, אנחנו בעד רוח ההתנדבות.

אלמוג חכמון: יש לנו בעיה לגבי הסיפא, כמו שאמרנו בפעם הקודמת, שקשה לנו להגביל מיקום ומועד מראש.

אלמוג חכמון: בתור רשות סטטוטורית, אנחנו יחידת סמך של המשרד לאיכות הסביבה, יש לנו בעיה עם זה.

אלמוג חכמון: נתתי דוגמה לחברתי מביטוח לאומי לענין המיקום - -

זבולון אורלב: לא שכנעת אותה.

אלמוג חכמון: לא שכנעתי אותה, אבל אני מאמין שהסיפא לא צריכה להיות כי אם רוצים לתת משהו נותנים אותו מכל הלב, ולא נותנים משהו שהוא חצי עבודה.

אלמוג חכמון: זאת הגישה שלי בחיים ולא נותנים משהו ריק מתוכן, כי מבחינתו זה ריק מתוכן.

אלמוג חכמון: לדוגמה: היה ותהיה פעילות של הרשות בהר הנגב, וזה שטח עצום, אני לא יכול להגיד שהמתנדב שלי נמצא ב-נ.צ 1 - -

קריאה: אתה לא צריך לומר.

קריאה: אתה אומר "הר הנגב".

אלמוג חכמון: יש לי בעיה עם המיקום הזה.

אלמוג חכמון: אני לא יכול לסייג אותו למיקום ספציפי.

יצחק גלנטי: מה לגבי הזמן?

אלמוג חכמון: יש לנו פקחים מתגברים שפועלים כסיוע לפקחים שלנו.

נאור ירושלמי: פקחים ולא מתנדבים?

אלמוג חכמון: מתנדבים, ואני עובד באופן אישי על התיקון הזה.

אלמוג חכמון: קשה לי להגביל את אותו מתנדב שיגיע לכביש 90 ולהגיד לו: לא תמשיך לאכוף פגיעה בערכי טבע או בנוף.

יצחק גלנטי: מה אתה מציע?

יצחק גלנטי: איזה שינוי אתה מציע?

אלמוג חכמון: המשפט בסיפא "מיקומה ומועדה נקבעו מראש" זה מגביל ומרוקן מתוכן את כל הנושא הזה מבחינתנו, אלא אם כן החברים הנכבדים יגידו לי שמבחינתם הביטוח הלאומי מכיר ברשות הטבע והגנים, שנכלל במסגרת התיקון לחוק - - זבולון אורלב" צריכים לתקן את החוק ולהוסיף כאן תאגידים על פי חוק, כי זה לא רק אתה, זה גם "יד ושם" וכולי, וזה לא פשוט.

אלמוג חכמון: אני לא יודע מה ההבדל בין "יד ושם" ומשרד החינוך או "יד בן צבי".

אלמוג חכמון: יש תאגידים על פי חוק ועל זה נדבר בנפרד.

אלמוג חכמון: אולי אפשר לעשות תיקון בחוק לענין הכמות, בואו ננסה להגביל כמות מתנדבים למשך שנה - -

זבולון אורלב: אני לא מציע להגביל את התקנות בזמן כי יגמר הזמן ולא יהיה מי שיטפל בתקנות האלה.

אורית מור: אולי לקבוע כמות של אנשים לתקופת זמן מסוימת.

זבולון אורלב: רבותי, אני לא ממשלה, אני באופוזיציה.

זבולון אורלב: אני רציתי להוריד את שני הדברים אבל לא שכנענו אותם ועכשיו או שמאשרים או שלא מאשרים את זה.

זבולון אורלב: אתם ממשלה, השר שלכם היה צריך לדבר עם השר הרצוג, ולא רק אני צריך לרדוף אחריו כל היום.

זבולון אורלב: אם אתם לא עושים את זה, יש לכם בעיה גדולה מאוד.

זבולון אורלב: מה אתם רוצים ממני?

אורית מור: אנחנו מתייחסים למגבלה שדיבר עליה בפעם שעברה הביטוח הלאומי, לגבי האבחנה בין פעילות שהיא לצורך התנדבות ופיקוח לבין פעילות שהיא הווי, שזה מה שאתם רוצים למנוע בסיפא הזה.

אורית מור: ואז, אולי יש אפשרות לבקש לקבוע כמות מסוימת של עובדים, שאת הרשימות שלה נגיש מראש לשנה, בלי קביעת מועד ומקום אלא לתקופה של שנה, שרק אותם אלה שיקבעו הם יהיו מכוסים בביטוח הלאומי.

זבולון אורלב: אין לך בעיה אם המשרד שלך יגיש את הרשימות האלה, אבל משרד לא צריך להודיע מראש על מיקום ומועד.

זבולון אורלב: אני מסכים אתך, ואם הייתי שר הרווחה לא הייתי שם את המגבלות האלה.

זבולון אורלב: אלא מה?

זבולון אורלב: כרגע יש מציאות, ואני שואל אותך מדוע אתם לא יכולים בשלב הזה, עד שנצליח לתקן, אם נצליח לתקן, בשלב הזה תגישו את השמות האלה דרך המשרד להגנת הסביבה כי למשרד אין הגבלות.

אלמוג חכמון: אנחנו רוצים לקבל את האישור של היועצת המשפטית של הביטוח הלאומי בנושא הזה, שנגיש את זה - -

יצחק גלנטי: לא, דרך המשרד.

יצחק גלנטי: אתה רוצה אישור מראש.

יצחק גלנטי: אני מבקש להיענות לבקשתו של חבר הכנסת המציע זבולון אורלב, ולנסות להתחיל לקדם את הנושא הזה באופן חיובי.

יצחק גלנטי: לאחר מכן, אם יהיה צורך, נבצע שינויים.

יצחק גלנטי: זה לא דבר שלא ניתן לשינוי.

יצחק גלנטי: לכן, אני מבקש להקריא את הצעת התקנות.

ליטל שוורץ: מקריאה: "תיקון תקנה 1 1.

ליטל שוורץ: בתקנה 1(א) לתקנות הביטוח הלאומי (מתנדבים), התשל"ח-1978, אחרי פסקה (21) יבוא: "(22) פעילות למען איכות הסביבה, שמירת הטבע והגנה על בעלי החיים, על פי הפנייה מאת משרד ממשלתי, המוסד, רשות מקומית, ההסתדרות הציונית העולמית או הסוכנות היהודית לארץ ישראל, או פעילות כאמור שאורגנה בידי גוף ציבורי אחר כמשמעו בסעיף 287 לחוק ושמיקומה ומועדה נקבעו מראש".

ליטל שוורץ: תחילה ותחולה 2.

ליטל שוורץ: תחילתן של תקנות אלה ב-1 בחודש שלאחר פרסומן והן יחולו על פעילות התנדבותית שבוצעה באותו יום ואילך.

ליטל שוורץ: "

נאווה בן מאיר: אם אפשר להפנות שאלה אחת לביטוח הלאומי, כדי שנבין למה אתם מסייגים את סעיף 22?

זבולון אורלב: לא כרגע, אני מתנצל.

זבולון אורלב: על זה היה דיון בפעם הקודמת.

זבולון אורלב: ..

יצחק גלנטי: חבר הכנסת אורלב...

זבולון אורלב: אני מצביע במקומו של חבר הכנסת אלדד.

יצחק גלנטי: נעבור להצבעה.

יצחק גלנטי: מי בעד אישור התקנות?

יצחק גלנטי: מי בעד – 2 נגד – אין נמנעים – אין התקנות אושרו.

זבולון אורלב: אני רוצה להודות לאנשי הביטוח הלאומי.

יצחק גלנטי: אני מצטער שקיצרתי במהלך הישיבה, וזה עקב אילוץ של הישיבה הקודמת.

יצחק גלנטי: זאת אחת הוועדות שיש בה הרבה מאוד חיכוכים, ובכל זאת, הצלחנו גם היום.

קריאות: לא נתנו לנו לומר כלום.

וילמה מאור: הסתיים הדיון.

יצחק גלנטי: בבקשה, אני נותן עוד זמן להתבטא.

זבולון אורלב: עוד הערה אחת: כל גורמי הממשלה, בתאגידים על פי חוק שיש להם בעיות, שיזמנו דיון בממשלה עם השרים שלהם, עם שר הרווחה, ותסדרו ביניכם את העניינים.

זבולון אורלב: זאת לא הזירה הנכונה.

זבולון אורלב: תודה.

יצחק גלנטי: תודה.

מייק נפתלי: כבוד יושב ראש הוועדה, אני היו"ר לשעבר של המועצה הלאומית להתנדבות וגם יושב ראש תנועת התנדבות בשם "ברית עולם".

מייק נפתלי: האמת היא שהגעתי לישיבה הזאת מאוד מוטרד.

מייק נפתלי: מדינת ישראל אוהבת לדבר בשבחם של המתנדבים.

מייק נפתלי: מוסדותיה, חברי הכנסת וכדומה, וגם האוצר והמוסד לביטוח לאומי.

מייק נפתלי: דה-פקטו, אני חייב להגיד בצורה המוסמכת ביותר, שרוב המתנדבים הפעילים במדינת ישראל לא מבוטחים.

מייק נפתלי: אני לא רוצה להתייחס ל-44% במסמך שהכינה המנהיגות האזרחית.

מייק נפתלי: 44% זה 3 מיליון אנשים.

מייק נפתלי: מבוטחים במדינת ישראל כמה מאות אלפי מתנדבים בלבד, כולל אלה שבחוק מד"א, כבאות וכדומה.

מייק נפתלי: רוב רובם של המתנדבים בעבודה היומיומית שלהם לא מכוסים.

מייק נפתלי: זו העובדה, מכיוון שכל מיני פרובלמטיקות בעריכת החוק ובתקנות לא מאפשרים למנדבים שנכנסים לזירת ההתנדבות להירשם כהלכה וכדומה.

מייק נפתלי: יושבת לידי יועצת משפטית מטעם אוניברסיטת תל אביב, שגם ייעצה למועצה הלאומית להתנדבות והכינה מסמך מצוין, שמפרט הרב מהנישות, שנדע עד כמה אנחנו בפרובלמטיקה.

מייק נפתלי: בשנים האחרונות היתה במדינת ישראל התגייסות מאוד יפה של מתנדבים לסיוע הומניטארי בין-לאומי.

מייק נפתלי: זהו תחום ראוי בכל מובן.

מייק נפתלי: אנחנו מדברים בשבחם של חסידי אומות העולם, המתנדבים הישראלים יוצאים ברמת סיכון מאוד גבוהה לעזור בבורמה, בצונאמי ובמקומות אחרים.

מייק נפתלי: הדברים האלה רחוקים מרחק מזרח ממערב מהאוצר, מהמוסד לביטוח לאומי וממקומות אחרים.

מייק נפתלי: אני יכול להביא אין ספור דוגמאות שבהן פעילות ענפה מאוד של מתנדבים נעשית ברמת השטח, אבל גם במבנה התקנות ואורך ההתארגנות שלהם ודרכי הרישום, אין להם שום סיכוי לקבל סיוע בדרך שכרגע מדינת ישראל מציעה להם את הסיוע.

זבולון אורלב: אני מזמין אתכם להכין הצעה ונשתף פעולה עם היושב ראש.

זבולון אורלב: השדולה האזרחית, יש בה חברי כנסת מכל הסיעות, נדבר עם הממשלה כמו שעשינו פה, עם שר הרווחה ועם השרים הנוגעים בדבר כדי לעזור לכם.

מייק נפתלי: מיותר להגיד שזאת הליבה של החברה הישראלית, ודווקא הם לא מקבלים - -

אלה אלון: אני מאוניברסיטת תל אביב, המשפט לשירות הקהילה והמועצה הלאומית להתנדבות.

אלה אלון: שלחתי לוועדה מסמך שמציין את הבעיות שנתקלנו בהן, ועשינו יום עיון ושלחנו התייחסויות של כל מיני ארגונים לגבי המצב בנושא של ביטוח מתנדבים.

אלה אלון: המצב מאוד קשה כי הבלבול וחוסר הוודאות, חוסר הידיעה של מי מבוטח ומי לא ומה הפרוצדורות הנדרשות רבים מאוד בתחום הזה, וגם החוק מאוד ישן והתקנות ישנות, שלא כוללות ולא מתייחסות למאפיינים של ההתנדבות כיום.

אלה אלון: אנחנו חושבים שמבחינת הפרוצדורות ומבחינת המטרות, מה שנוצר זה שאפילו אם יש מתנדב שמתנדב למטרה שקבועה בתקנות ושהוא מתנדב במסגרת ארגון מסודר, פעמים רבות הוא לא יהיה מבוטח בגלל שלא התקיימה כל הפרוצדורה של ..., לפעמים לא באשמת הארגון אלא בגלל הסיבוך של הפרוצדורות האלה.

אלה אלון: גם המטרות מאוד לא מעודכנות ויש עוד כל מיני בעיות שפירטנו במסמך.

אלה אלון: אנחנו חושבים שצריכה להיעשות בחינה מסודרת וכללית, להתאים את התקנות האלה למצב של היום מבחינת ההתנדבות.

אלה אלון: והמדינה, ששולחת כל כך הרבה אנשים להתנדב וזקוקה לעזרה שלהם, שתדאג לזה שהם יהיו מבוטחים ולא תציב בפניהם כל מיני מכשולים שמונעים מהם להיות מבוטחים.

אלה אלון: אני רוצה לציין שבתקופה של מלחמת לבנון השנייה הדברים בלטו בצורה יוצאת דופן כי הצטרפו רבבות מתנדבים למתנדבים הרגילים של הארגונים, ולא היתה אפשרות מעשית לבטח את כל המתנדבים שנוספו בבת אחת ובצורה מיידית, שלא אפשרה את הביטוח כמו שצריך.

אלה אלון: חייבים לתת את הדעת גם לנושא של שעת חירום כשעושים את הרפורמה בתקנות.

יצחק גלנטי: האם את מתייחסת בדבריך רק לשעת חירום מבחינת ההגדרה של ביטחון המדינה או שעת חירום יכולים להיות לה גם מצבים אחרים?

אלה אלון: לדעתי צריך לעשות רפורמה כללית בתקנות.

אלה אלון: לדוגמה, יש פה מתנדבים מעמותה לחלוקת מזון.

אלה אלון: הם בכלל לא נכללים בתוך התקנות, אז עושים איזו פרשנות של תקנה ומוצאים דרך להכליל סיוע לאוכלוסיות נזקקות, אבל זה תחום שהמדינה לא מתעסקת בו וסומכת רק על העמותות ועל המתנדבים.

יצחק גלנטי: סליחה, אני לא כל כך מתמצא בנושא.

יצחק גלנטי: אני מבקש לדעת, בין היתר, ואמרתי שאני לא מתמצא, האם יש הגדרה של המונח "מתנדב" מבלי להתייחס לשאלה של תמורה כספית או בשכר?

זבולון אורלב: לצורך הקיצור, חוק ביטוח מתנדבים של הביטוח הלאומי והתקנות, אני חושב שהן מגדירות היטב.

זבולון אורלב: אני הייתי המייסד של יחידת ההתנדבות במשרד הרווחה לפני 30 שנה, והייתי היוזם של אותו חוק.

זבולון אורלב: אני לא מכיר או אנחנו לא יודעים על דוגמאות שבהן מתנדבים נכשלו בתביעות שלהם בביטוח הלאומי כתוצאה מאי הגדרות.

זבולון אורלב: בעקבות הדיון הזה, אדוני היושב ראש, ברשותך ובברכתך כיו"ר השדולה האזרחית, אני אזום צוות משותף שיוקם מהביטוח הלאומי, משרד הרווחה, השירותים החברתיים ונציגי המגזר השלישי והמומחים הנוספים.

זבולון אורלב: אנחנו ניזום תחת ברכתך את הדבר הזה כדי לקיים דיון יותר ענייני ויותר מקצועי, נבוא לוועדה ונציע הצעות כיצד להתמודד עם ההצעה הזאת.

זבולון אורלב: אני רק צריך שתיתן את הברכה, כי אז אוכל לגייס גם את הייעוץ המשפטי של הוועדה.

יצחק גלנטי: צא לדרך.

זבולון אורלב: אני מודה לך על הדיון.

זבולון אורלב: אני חייב לעזוב.

דלית רוקמן: אני משתייכת לארגון שנקרא "משולחן לשולחן", שמפעיל כ-60 אלף מתנדבים בשנה.

יצחק גלנטי: מתנדבים רשומים?

דלית רוקמן: מה זה רשומים?

דלית רוקמן: אנחנו שולחים רשימות לביטוח לאומי ומבקשים הכרה ואישור.

דלית רוקמן: שנתיים וחצי של טלפונים, פקסים, ללא תשובות וללא מענה, ורק עכשיו נודע לנו שבעצם ארגוני המזון לא כלולים.

זבולון אורלב: זה אחד הנושאים שאני הולך לטפל בהם.

זבולון אורלב: יש לך בשביל זה חברי כנסת.

דלית רוקמן: אנחנו עוסקים בהתנדבות ולא בקיאים בפוליטיקה ולא בכלום.

דלית רוקמן: אני רוצה להגיד לכם שזה ביזיון, שהסיפור של ביטוח מתנדבים מרוכז בידי אדם אחד בביטוח הלאומי שלא ניתן להשיג אותו.

דלית רוקמן: אני מצטערת להגיד שאני לא מכירה את האדם.

דלית רוקמן: הביטוח הלאומי מיוזמתו היה צריך להתעורר ולא לחכות שיקרה אסון לאיזה שהוא מתנדב.

דלית רוקמן: המדינה כולה מתגייסת גם בעיתות חירום וגם בימים רגילים, וצריך טיפול לנושא הזה בצורה הרבה יותר מעמיקה גם בביטוח הלאומי.

יצחק גלנטי: תודה רבה.

יצחק גלנטי: הישיבה נעולה.